Avûkatanê  hemsereko verên ê HDPyî Selahattîn Demîrtaşî seba caardişê qerarê texlîya yê Mehkemaya Heqanê Merdiman ê Ewropa muracatê Mehkemaya Qanûnê Bingeyênî kerd.
Avûkata Demîrtaşî Reyhan Yalçindage vateyê serokkomarê tirkî Erdoganî  sey mudaxaleyê hukmî name kerd û va: ‘‘Ma seba texlîyaya muwekîlê xo muracat kerd la cewab nêgirewt. Heman wextî de qiseykerdişê Erdoganî ramojneno ke hadreyîya hamleyêk esta. Ma newe ra muracatê Mehkemaya Qanûnê Bingeyênî kerd û ma do MHMEyî rê zî reyna muracat bikerî.
